laion/Wikipedia-Exotic huggingface dataset:
კასლპლანკეტი

კასლპლანკეტი (ინგლ. Castleplunket; ირლ. Lios Lachna) — სოფელი ირლანდიაში, მდებარეობს როსკომონის საგრაფოში, კონაქტის პროვინციაში. ქალაქ კასლრეიდან დაშორებულია 10 კმ. აღმოსავლეთით. კასლპლანკეტში დაიბადა ცნობილი ირლანდიელი მხატვარი როდერიკ ო’კონორი. როსკომონის საგრაფო. ↑ Castleplunket Placenames Database of Ireland. Retrieved: 2012-04-08. ↑ Roderic O'Conor - Biography. Milmo-Penny Fine Art. ციტირების თარიღი: 3 May 2015.
მაეკელი

მაეკელი, ან მააკელი, ან ცენტრალური პროვინცია (ტიგ. ዞባ ማእከል, ინგლ. Maekel Region) — ერიტრეის 6 პროვინციიდან ერთ-ერთი. ეს სიდიდით ყველაზე პატარა პროვინციაა ქვეყანაში და მისი ფართობია — 1300 კმ². 2005 წლის მონაცემებით მისი მოსახლეობის რაოდენობა შეადგენდა 675 700 ადამიანს. მის შემადგენლობაში შედის ქვეყნის ყველაზე დიდი ქალაქი და ამავე დროს დედაქალაქი ასმერა. პროვინცია ესაზღვრება ანსების პროვინციას ჩრდილო-დასავლეთით, სემიენავი-კეი-ბაჰრის (წითელი ზღვის ჩრდილოეთი) პროვინციას ჩრდილო-აღმოსავლეთით, დებუბის (სამხრეთი პროვინცია) პროვინციას სამხრეთით და გაშ-ბარკის პროვინციას დასავლეთით. პროვინციის შემადგენლობაში შედიან შემდეგი რაიონები: ბერიჰი გალა-ნეფჰი სერეჯაკა სამხრეთ-აღმოსავლეთი სამხრეთ-დასავლეთი ჩრდილო-აღმოსავლეთი პროვინციის არქიტექტურა გვაგონებს იტალიის კოლონიალურ პერიოდს, რომელ დროშიც ის იყო XIX საუკუნის ბოლოდან XX საუკუნის დასაწყისამდე. ↑ Geohive. დაარქივებულია ორიგინალიდან — 2015-11-24. ციტირების თარიღი: 2015-10-23. ↑ Citypopulation
ბალიფარნანი

ბალიფარნანი (ინგლ. Ballyfarnan; ირლ. Béal Átha Fearnáin, „მურყნის ფონი“) — პატარა ქალაქი ირლანდიაში, მდებარეობს როსკომონის საგრაფოში, კონაქტის პროვინციაში, სლაიგოს საგრაფოს საზღვარზე. ბალიფარნანში მდებარეობს მე-19 საუკუნეში აშენებული კილრონანის ციხე-სიმაგრე. მასში, დღესდღეობით, განთავსებულია ძვირადღირებული სასტუმრო. როსკომონის საგრაფო. ↑ Census 2006 – Volume 1 – Population Classified by Area (PDF). Central Statistics Office Census 2006 Reports. Central Statistics Office Ireland (April 2007). დაარქივებულია ორიგინალიდან — 2011-06-07. ციტირების თარიღი: 2011-06-05. ↑ Placenames Database of Ireland (see archival records)
ჰერცეგოვინა-ნერეტვანის კანტონი

ჰერცეგოვინა-ნერეტვანის კანტონი(ბოსნ. Hercegovačko-neretvanski kanton, ხორ. Hercegovačko-neretvanska županija, სერბ. Херцеговачко-неретвански кантон) — ბოსნია და ჰერცეგოვინის შემადგენლობაში შემავალი ბოსნია და ჰერცეგოვინის ფედერაციის 10 კანტონიდან ერთ-ერთი. ერთადერთი კანტონია, რომელსაც გასასვლელი აქვს ადრიატიკის ზღვაზე. მდებარეობს ქვეყნის სამხრეთ ნაწილში. კანტონის ადმინისტრაციული ცენტრია მოსტარი. კანტონი შედგება 9 თემისაგან. განსხვავებით სხვა კანტონებისაგან, სადაც უმრავლესობა ან ბოსნიელები არიან ხორვატები, აქ სიტუაცია სხვანაირია, მათი თანაფარდობა კანტონში 50/50-ზეა. კანტონის ოფიციალური საიტი
დასავლეთ ჰერცეგოვინის კანტონი

დასავლეთ ჰერცეგოვინის კანტონი(ბოსნ. Zapadnohercegovački kanton, ხორ. Zapadnohercegovačka županija, სერბ. Западнохерцеговачки кантон) — ბოსნია და ჰერცეგოვინის შემადგენლობაში შემავალი ბოსნია და ჰერცეგოვინის ფედერაციის 10 კანტონიდან ერთ-ერთი. მდებარეობს ქვეყნის სამხრეთ-დასავლეთ ნაწილში. კანტონის ადმინისტრაციული ცენტრია შიროკი-ბრიეგი. კანტონი შედგება 4 თემისაგან. კანტონის მოსახლეობის უმრავლესობას შეადგენენ ხორვატები. ეთნიკური სიტუაცია არ შეცვლილა ბოსნიის ომის შემდეგაც. კანტონის ოფიციალური საიტი
სარაევოს კანტონი

სარაევოს კანტონი (ბოსნ. Kanton Sarajevo, ხორ. Sarajevska županija, სერბ. Сарајевски кантон) — ბოსნია და ჰერცეგოვინის შემადგენლობაში შემავალი ბოსნია და ჰერცეგოვინის ფედერაციის 10 კანტონიდან ერთ-ერთი. მდებარეობს ქვეყნის ცენტრალურ ნაწილში. კანტონის ადმინისტრაციული ცენტრია სარაევო. კანტონი შედგება 9 თემისაგან. 2007 წლის მონაცემებიტკანტონის მოსახლეობის 79,6 %-ს შეადგენენ ბოსნიელები, 11,2 %-ს — სერბები, ხოლო 6,7 %-ს — ხორვატები. კანტონის ოფიციალური საიტი
ბრეიგელის მთვარე

ბრეიგელის მთვარე — თამაზ ჭილაძის 2007 წლის რომანი. მიეკუთვნება მაგიური რეალიზმის ჟანრს, ფსიქოლოგიური რომანისა და სამეცნიერო ფანტასტიკის ელემენტებით. შუახნის ფსიქიატრის — ლევანის ცხოვრებაში კრიზისული ხანა დგება: მას ტოვებს მეუღლე — ია, რომელიც პატარა ქალიშვილთან ერთად საქართველოდან აშშ-ში გადადის საცხოვრებლად. ოჯახის დანგრევა და შვილთან განშორება ლევანზე მძიმედ მოქმედებს. იგი დეპრესიაში ვარდება და ერთხანს ალკოჰოლს ეძალება, მაგრამ, მალე მისი ცხოვრება ისევ რადიკალურად იცვლება, მოულოდნელად გამოჩენილი ორი ადამიანის გამო. ერთი მათგანი შუახნის ქალბატონი ნუნუა, რომელსაც ლევანი, იმ დროს ჯერ კიდევ დამწყები ექიმი, 27 წლის წინ მკურნალობდა, მეორე კი — ერთ-ერთი უცხო ქვეყნის ელჩის ახალგაზრდა მეუღლე — ანა-მარია, რომელსაც ექიმი ჯერ ისე ეცნობა, როგორც საელჩოში გამართული მიღების მასპინძელს, შემდეგ კი — უკვე როგორც პაციენტს. უცნაური დამთხვევების წყალობით, ექიმი მიდის დასკვნამდე, რომ ანა-მარიას პირადი განცდების გასაღები, შესაძლოა, ქალბატონ ნუნუს ჩანაწერებში იმალებოდეს… რომანის სახელწოდება უკავშირდება შუა საუკუნეების ნიდერლანდელი მხატვრის, პიტერ ბრეიგელის ცნობილი ტილოს, „ნიდერლანდური ანდაზების“ ერთ-ერთ ფრაგმენტს, სადაც მამაკაცი მთვარეს აშარდავს. ანდაზა (ნიდ. Tegen de maan pissen) გადატანითი მნიშვნელობით ნიშნავს „ფუჭად გარჯას“. ინგლისურ ენაზე რომანი 2015 წელს თარგმნა მაია ყიასაშვილმა და გამოსცა Dalkey Archive Press-მა. ამერიკის ერთ-ერთი ყველაზე პრესტიჟული ლიტერატურული ჟურნალი Word Literature Today ამ წიგნის გამოცემასთან დაკავშირებით წერდა: „სტალინის შემდგომი ეპოქის იმ მწერალთა შორის, ვინც ქართულ ლიტერატურას ახალი, თანამედროვე მიმართულება მისცა, თამაზ ჭილაძეს გამორჩეული ადგილი უჭირავს“. გამომცემლობა Dalkey Archive Press, თავის მხრივ, ასე წარუდგენდა მკითხველს ქართველ მწერალს: „თამაზ ჭილაძემ ლექსების პირველი კრებული 1956 წელს გამოსცა. მართალია, დღეს ის უფრო ცნობილია როგორც დრამატურგი, თუმცა მისი მოთხრობები და რომანები ქართული ლიტერატურის კლასიკად მიიჩნევა“. წიგნის ეროვნული ცენტრის ხელშეწყობით, რომანი ითარგმნა და გამოიცა ალბანურ (გამომცემლობა Fan Noli) და არაბულ (ეგვიპტური გამომცემლობა – Sefsafa Publishing) ენებზეც. ვიკიციტატაში არის გვერდი თემაზე: ბრეიგელის მთვარე ↑ ნიდერლანდური ანდაზები. ↑ დე, ახალი წელი ადამიანობის ნიშნით იყოს აღბეჭდილი! - ამერიკაში თამაზ ჭილაძის "ბრეიგელის მთვარე გამოსცეს. კვირის პალიტრა (31 დეკემბერი, 2014). ციტირების თარიღი: 26 ივლისი, 2018. ↑ Dalkey Archive Press. ↑ გამომცემლობა ინტელექტი. ↑ გამომცემლობა "ინტელექტი".
არტაშატის ბრძოლა

არტაშატის ბრძოლა — ბრძოლა რომის სახელმწიფოსა და დიდი არმენიის ჯარებს შორის ძვ. წ. 68 წელს. ამ ბრძოლის შედეგებს სხვადასხვა ისტორიკოსი სხვადასხვანაირად აფასებს. რომაელებმა ვერ აიღეს ქალაქი, რომელსაც ე.წ. "სომხეთის კართაგენი" უწოდეს. ბრძოლა გაიმართა მესამე მითრიდატული ომის მსვლელობის დროს და რომაელთა წარუმატებლად დამთავრდა. ძვ. წ. 68 წლის ზაფხულში რომაელი სარდალი ლუკულუსი დაიძრა ტიგრანის წინააღმდეგ. იგი მიადგა სომხეთის ძველ დედაქალაქ არტაშატს, სადაც "მეფეთმეფე" ტიგრანის ოჯახი იყო დაბინავებული. ტიგრანი ამ ბრძოლის მოლდინში იყო, რადგან მესამე მითრიდატული ომი წარუმატებლად დაიწყო. ამიტომ ქალაქის მისადგომები კარგად ჰქონდა გამაგრებული, იმდენად კარგად, რომ არტაშატს "სომხეთის კართაგენიც" კი უწოდეს. ტიგრან II-მ ბრძოლის ახალი ტაქტიკა აირჩია. ის გაურბოდა დიდ ბრძოლას, ამიტომ პატარ-პატარა სომხური შენაერთებით პარტიზანულ ბრძოლაში ანადგურებდა რომაელთა ლაშქარს. პარტიზანული ბრძოლა ძალას აცლიდა რომაულ ლეგიონებს, მაგრამ ვერ აჩერებდა მათ წინსვლას ქვეყნის ცენტრისაკენ. არტაშატის დაკარგვის საფრთხემ აიძულა ტიგრანი გადამწყვეტი ბრძოლა გაემართა რომაელებისათვის მდინარე არაცანის სანაპიროზე ძვ. წ. 68 წლის სექტემბერში. ბრძოლა ტიგრანის მიერ განხორციელებული პროვოცირებით დაიწყო. კარგად ორგანიზებულმა და გაწვრთნილმა სომხურმა არმიამ მძიმე დარტყმა მიაყენა რომაელთა ჯარებს. რომაელი ისტორიკოსის დიონ კასიოსის გადმოცემით, რომაელებმა დიდი დანაკლისი განიცადეს და იძულებული გახდნენ უკან დაეხიათ. სომხებმა ისინი წარმატებით განდევნეს თავიანთი სახელმწიფოს სამხრეთ საზღვრების, კერძოდ, მესოპოტამიისაკენ. წარმატებამ საშუალება მისცა მითრიდატეს და ტიგრანს თავიანთი სამეფოების აღდგენას შესდგომოდნენ. ძვ. წ. 67 წელს მითრიდატე VI ევპატორი კვლავ შეიჭრა პონტოს სამეფოში. ზიელესთან ბრძოლაში მან გაანადგურა რომაელები და დროებით აღადგინა თავისი ხელისუფლება პონტოში. ხოლო რომაელთა წარუმატებლობის გამო, სენატმა მხედართმთავარი ლუკულუსი გამოიწვია აღმოსავლეთიდან რომში და მის ნაცვლად აღმოსავლეთის სარდლად დანიშნა გნეუს პომპეუსი. Eggenberger, David. An Encyclopedia of Battles: accounts of over 1,560 battles from 1479 B.C. to the present. — New York: Dover, 1985. — С. 30. ტიგრან II
ბზა

ბზა (ლათ. Buxus) — ორლებნიან მცენარეთა გვარი ბზისებრთა ოჯახისა. მარადმწვანე დაბალი ხეები ან ბუჩქებია. აქვს მოპირისპირე სქელი ფოთლები და ერთსქესიანი ყვავილები. შეიცავს 70-მდე სახეობას, რომელიც გავრცელებულია ტროპიკულ და სუბტროპიკულ, ნაწილობრივ ზომიერი ჰავის ზონაში ფილიპინის, კალიმანტანის, მცირე ზონდის, მადაგასკარისა და სოკოტრას კუნძულებზე, აფრიკაში, ჩრდილოეთ და ცენტრალურ ამერიკაში, ვესტ-ინდოეთში, სამხრეთ ევროპასა და მცირე აზიაში. კავკასიაში ბუნებრივად გვხვდება 2 რელიქტური სახეობა: კოლხური ბზა (ლათ. Buxus colchica) და ჰირკანული ბზა (ლათ. Buxus hyrcana). საქართველოში მოშენებულია ბზის 4 უცხოური სახეობა: ჩვეულებრივი ანუ მარადმწვანე ბზა (ლათ. Buxus sempervirens); წვრილფოთოლა ბზა (ლათ. Buxus microphylla); იაპონური ბზა (ლათ. Buxus japonica) და ბალეარული ბზა (ლათ. Buxus balearica). ბზა მრავლდება კალმით, თესლითა და გადანაწვენით. ზოგჯერ ივითარებს ფესვისა და ძირკვის ამონაყარს. შეკრულ ხეთადგომაში ნაყოფმსხმოიარობას იწყებს 40-60 წლის ასაკში, ეულად მდგომი - 15 წლის ასაკიდან. ცოცხლობს 500-600 წელს, იზრდება ნელა. მისი მაგარი და მძიმე მერქანი გარეგნულად სპილოს ძვალს წააგავს. კარგად პრიალდება. იყენებენ (ძირითადად კოჟრებს) სხვადასხვა ნაკეთობისათვის; კავკასიური ბზის მერქანი ცნობილია "კავკასიური პალმის" ან "პალმის ხის" სახელწოდებით. ბზის ფოთლებისა და ტოტებისაგან ამზადებენ ყავისფერ საღებავს; ქერქისა და ფოთლების ნატენს იყენებენ მედიცინაში, შეიცავს (განსაკუთრებით ფოთლები) ალკალოიდ ბუქსინს. თესლში 37%-მდე ზეთია. თაფლოვანი მცენარეებია. აფრიკასა და ზოგიერთ ტროპიკულ და სუბტროპიკულ ქვეყანაში ნამდვილ ბზას ცვლის აფრიკული ბზა ანუ "კამასი" (ლათ. Gonioma kamassi), რომელიც სხვა გვარსა და ოჯახს განეკუთვნება. მისი მერქანი ემსგავსება ბზისას. ბზა კოლხური Buxus colchica kolchischer Buchsbaum ბზა კოლხური Buxus colchica kolchischer Buchsbaum სახოკია მ., ქართული საბჭოთა ენციკლოპედია, ტ. 2, თბ., 1977. — გვ. 352.
ეკა (მოთხრობა)

ეკა (მეორე სახელწოდება-"თავდავიწყება") — მიხეილ ჯავახიშვილის მოთხრობა. პირველად გამოქვეყნდა 1905 წელს. შუახნის ექიმი იხსენებს თავის პირველ სიყვარულს. სიუჟეტი მიმდინარეობს წარსულში, როდესაც მთხრობელი სწავლის დასრულების შემდეგ დედასთან დაბრუნდა. იქ მას დახვდება 18 წლის მოსამსახურე ეკა, რომელიც მალევე შეუყვარდება. ეკა გრძნობს ყურადღებას და თავს არიდებს ქალბატონის შვილს, მაგრამ, ვაჟს სურვილი ძლევს და ეკას მხრიდან დიდი ხვეწნისა და წინააღმდეგობის მიუხედევად, გოგონას გააუპატიურებს. დედამისი ეკას სახლიდან დაითხოვს. გადის წლები. ექიმი სახელს გაითქვამს, ჰყავს ოჯახი, შვილები. ერთი სამუშაო დღის ბოლოს, მოსამსახურე ამცნობს, რომ ბოლო პაციენტიღა დარჩა-ქალი და მისი ვაჟი. ქალი ეკა აღმოჩნდება-კიდევ უფრო ლამაზი და დახვეწილი, ვიდრე ოდესღაც იყო, მის თორმეტიოდე წლის ბიჭუნაში კი, რომელსაც გოგი ჰქვია, ექიმი თავის გარეგნობას და სახელს ამოიცნობს. იგი ცდილობს, ეკას გამოჰკითხოს ბავშვის ამბავი, მაგრამ, ქალი ყველაფერს უარყოფს და ბავშვთან ერთად ქრება, ექიმს კი სამუდამოდ სინანულსა და ეჭვებში ჩავარდნილს ტოვებს. ↑ მიხეილ ჯავახიშვილი. თხზულებანი 8 ტომად
ხალხის სამართალი

ხალხის სამართალი — მიხეილ ჯავახიშვილის მოთხრობა. ავტორმა ის 1906-1908 წლებში, ევროპაში მოგზაურობის დროს, ჟენევაში დაწერა. მოთხრობის სიუჟეტი სოფელში ვითარდება სადაც ხალხი ცოლ-ქმრული ღალატისთვის თანასოფლელების დასჯას ითხოვენ. ისინი გადაწყვეტენ მათ გაშიშვლებას და სოფელში ჩამოტარებას, თუმცა საბოლოოდ დაინდობენ. ↑ მიხეილ ჯავახიშვილი. თხზულებანი 8 ტომად
ჩვეულებრივი ბზა

ჩვეულებრივი ანუ მარადმწვანე ბზა (ლათ. Buxus sempervirens), რომელსაც ფართოდ იყენებენ დეკორატიულ მებაღეობაში. კარგად იტანს ყოველწლიურ სხვლას და ვარჯის ფორმირებას. რგავენ ეულად, ჯგუფად, ბორდიურად და სხვა. სტატია „ბზა“; სახოკია მ., ქართული საბჭოთა ენციკლოპედია, ტ. 2, თბ., 1977. — გვ. 352.
მეჩექმე გაბო

მეჩექმე გაბო — მიხეილ ჯავახიშვილის მოთხრობა. ავტორმა ის 1905 წელს გამოაქვეყნა. მეჩექმე გაბო თავიდან მდიდარი და შეძლებული მეწარმე იყო, თუმცა შემდეგ როსკიპი ხანუმი შეუყვარდა, თავის ბინაში დაასახლა და ქალებიც მოუყვანა. ამასთან ერთად ცოლ-შვილიანი იყო, მაგრამ ხანუმს არაფერს არ აკლებდა. შემდეგ დრო გავიდა, ბევრი რამ შეიცვალა და გაბოს ხანუმის ვალები დაედო. უმადურ ქალმა ერთ დღეს გამოუცხადა, რომ თუ ფულს არ ჩაასესხებდა, ის უჩივლებდა. გაბოს ამ ნათქვამმა გული ატკინა, მაგრამ ვერაფერი გააწყო. საბოლოოდ გალანძღა და ქონება დაკარგა. ↑ მიხეილ ჯავახიშვილი. თხზულებანი 8 ტომად
გლაძორის უნივერსიტეტი

გლაძორის უნივერსიტეტი (სომხ. Գլաձորի համալսարան) — შუა საუკუნეების უნივერსიტეტი სომხეთში, სოფელ გლაძორში ვაიოცძორის პროვინციაში. დაარსდა 1280 წელს და ფუნქციონირებდა 1340 წლამდე. ტათევის უნივერსიტეტთან ერთად ის წარმოადგენდა სომხეთის განათლების კერას შუა საუკუნეებში. Abrahamian, A. G. (1982). „Գլաձորի համալսարանի տեղը և հիմնադրության տարեթիվը (Գլաձորի համալսարանի հիմնադրման 700-ամյակի առթիվ) [The Place and Foundation Date of the University of Gladzor (on the 700th foundation anniversary of the Gladzor University)]“. Patma-Banasirakan Handes (Armenian). Yerevan: Armenian National Academy of Sciences (1): 159–176. ISSN 0135-0536. დაარქივებულია ორიგინალიდან — 2014-10-06. ციტირების თარიღი: 2015-10-24. “Gladzor University” Historical-Cultural Museum-Reservation დაარქივებული 2017-04-24 საიტზე Wayback Machine. ↑ Arnavoudian, Eddie. (22 November 2010) Science versus Religion: the case of the Medieval Armenian University. Armenian News Network / Groong, University of Southern California. დაარქივებულია ორიგინალიდან — 4 ნოემბერი 2013. ციტირების თარიღი: 2 November 2013. ↑ Nersessian, Vrej (2001). The Bible in the Armenian Tradition. London: British Library, გვ. 43. ISBN 9780892366408.  ↑ Lang, David Marshall (1980). Armenia, cradle of civilization. London: Allen & Unwin, გვ. 276. ISBN 9780049560093.
სტეფანავანის დენდროპარკი

სტეფანავანის დენდროპარკი (სომხ. Ստեփանավանի դենդրոպարկ) — დენდრარიუმი სოფელ გიულაგარაკის მახლობლად, ლორეს პროვინციაში, სომხეთის დედაქალაქ ერევნიდან 85 კილომეტრში. დაარსდა 1931 წელს პოლონელი ინჟინერის ედმონდ ლეონოვიჩის მიერ. პარკი მთლიანად 35 ჰექტარზეა განფენილი, აქედან 17,5 ჰა ბუნებრივ ტყეს უკავია, დანარჩენი კი დეკორატიულ ხეებს. დენდროპარკი შედგება ფოთლოვანი ტყისაგან და დეკორატიული ნარგავებისგან. ასევე ვხვდებით ვაშლის, მსხლისა და ვერხვის ჯიშებს. პარკი მდიდრდება სხვადასხვა ბოტანიკური ბაღებიდან, მათ შორის მოსკოვის, კიევისა და თბილისის ბოტანიკური ბაღებიდან. არაერთი სახეობა შემოიტანეს გერმანიიდან, საფრანგეთიდან, პორტუგალიიდან, ჩინეთიდან და აშშ-დან. დღეს სტეფანავანის დენდროპარკში 500-მდე სახეობის მცენარეს შევხვდებით. დღეს სტეფანავანის დენდროპარკი ფართო საზოგადოებისთვის წარმოადგენს ინტერესთა სფეროს. მათ შორის მეცნიერებისათვის და ეკო-ტურისტებისათვის. ეს ადგილი გამოიყენება მოსწავლეთა განათლებისა და სტაჟირებისათვის, რადგან პარკი ერთ-ერთი გამორჩეულია მთელს ამიერკავკასიაში. პარკი ექსკურსიებისა და ბოტანიკურ - ზოოლოგიური ტურების ადგილიცაა. პარკში შესვლა უფასოა და ღიაა ყველასათვის. პარკის დამაარსებლის საფლავი დენდროპარკში დენდროპარკის შიგნით სტეფანავანის დენდროპარკი ხედი დენდროპარკიდან ხედი დენდროპარკიდან დენდროპარკი გიგანტური ხეები პარკში ვიკისაწყობში არის გვერდი თემაზე: სტეფანავანის დენდროპარკი Dr. Leonovich (February 2002). „Stepanavan Dendropark, Armenia“. 3 (8). BGCI. დაარქივებულია ორიგინალიდან — 2017-05-14. ციტირების თარიღი: 2015-10-24. დამოწმებას აქვს ცარიელი უცნობი პარამეტრ(ებ)ი: |coauthors= (დახმარება); დამოწმება journal საჭიროებს |journal=-ს (დახმარება) Stepanavan "Sojut" Dendropark. Reserve Park Complec SNCO of the Ministry of Nature Protection of the Republic of Armenia. დაარქივებულია ორიგინალიდან — 31 მარტი 2012. ციტირების თარიღი: 23 August 2011. Liana Sayadyan (September 15, 2008). „Stepanavan Begins to Breathe and Live“. Hetq Online. დაარქივებულია ორიგინალიდან — მაისი 31, 2011. დამოწმებას აქვს ცარიელი უცნობი პარამეტრ(ებ)ი: |coauthors= (დახმარება) დენდროპარკი ArmeniaPedia.org-ზე
ერიცვანქი (მთა)

ერიცვანქი (სომხ. Երիցվանք) — მთა სომხეთში. მდებარეობს სიუნიქის პროვინციაში, სოფელ არწვანიკიდან აღმოსავლეთით 2,5 კილომეტრში. მწვერვალის სიმაღლე ზღვის დონიდან 1761 მეტრია და წარმოადგენს ბარგუშატის ქედის ნაწილს. სომხეთის მთები სომხეთის ქედები ბარგუშატის ქედი ↑ Հայաստանի եւ հարակից շրջանների տեղանունների բառարան
ერკაინასარი

ერკაინასარი (სომხ. Երկայնասար) — მთა სომხეთში. მდებარეობს ლორეს პროვინციაში, სოფელ გოგარანიდან ჩრდილო-დასავლეთით 8 კილომეტრში. მწვერვალის სიმაღლე ზღვის დონიდან 2898 მეტრია და წარმოადგენს ჩქნაღის ქედის ნაწილს. სომხეთის მთები სომხეთის ქედები ჩქნაღის ქედი ↑ Հայաստանի եւ հարակից շրջանների տեղանունների բառարան
ბზვანი

ბზვანი — თემი საქართველოში, იმერეთის მხარის ვანის მუნიციპალიტეტში, აერთიანებს ორ სოფელს: ზედა ბზვანი და ქვედა ბზვანი (თემის ცენტრი). მდებარეობს ვანიდან 9 კილომეტრში, ზღვის დონიდან 200 მეტრზე. თემი მოიცავს ტერიტორიას მდინარე ძულუხურასა (სულორის მარჯვენა შენაკადი) და სათავადოს მთიდან ჩრდილოეთით რიონის ჭალებამდე და სასოფლო სამეურნეო სავარგულებისა და დაუსახლებელი ტერიტორიის ჩათვლით დაახლოებით 25 კვ. კმ-ს შეადგენს. 2014 წლის აღწერის მონაცემებით თემში ცხოვრობს 1461 ადამიანი. ზედა ბზვანში აღმოჩენილია გვიან ბრინჯაოს ხანის ეპოქის განძი. დგას ფეოდალური ხანის ორი ციხესიმაგრე და XIX საუკუნის ეკლესია. ზედა ბზვანში 1985 წელს აღმოჩნდა კარსტული მღვიმე, რომლის სიგრძე 1,2 კმ-ია. ბზვანში დაიბადნენ: მსახიობი კარლო საკანდელიძე, ჟურნალისტი და პედაგოგი ლადო ბზვანელი (ნაცვლიშვილი). წარმოშობით ბზვანიდან იყვნენ: კომპოზიტორი გურამ ბზვანელი (ტყეშელაშვილი) და მხატვარ-კარიკატურისტი დონი (დავით ნაცვლიშვილი). ქართული საბჭოთა ენციკლოპედია, ტ. 2, თბ., 1977. — გვ. 353.
ერნჯაკი (მწვერვალი)

ერნჯაკი (სომხ. Երնջակ) — მთა სომხეთში. მდებარეობს სიუნიქის პროვინციაში. მწვერვალის სიმაღლე ზღვის დონიდან 3364 მეტრია და წარმოადგენს ზანგეზურის ქედის ნაწილს. სომხეთის მთები სომხეთის ქედები ზანგეზურის ქედი ↑ Հայաստանի եւ հարակից շրջանների տեղանունների բառարան
ერევანქი

ერევანქი (სომხ. Երևանք) — მთა აზერბაიჯანსა და სომხეთში. მდებარეობს ტავუშის პროვინციისა და აზერბაიჯანის საზღვარზე, სოფელ აიგეძორიდან სამხრეთ-დასავლეთით 5,5 კილომეტრში. მწვერვალის სიმაღლე ზღვის დონიდან 1634 მეტრია და წარმოადგენს ჰასრიკის ქედის ნაწილს. სომხეთის მთები სომხეთის ქედები ჰასრიკის ქედი ↑ Հայաստանի եւ հարակից շրջանների տեղանունների բառարան
ზარივარი (მთა)

ზარივარი (სომხ. Զառիվար) — მთა აზერბაიჯანსა და სომხეთში. მდებარეობს გეღარქუნიქის პროვინციისა და აზერბაიჯანის საზღვარზე, ქალაქ ჭამბარაკიდან ჩრდილო-აღმოსავლეთით 4 კილომეტრში. მწვერვალის სიმაღლე ზღვის დონიდან 2263 მეტრია და წარმოადგენს მურგუზის ქედის ნაწილს. სომხეთის მთები სომხეთის ქედები მურგუზის ქედი ↑ Հայաստանի եւ հարակից շրջանների տեղանունների բառարան
ზარიშატი (მთა)

ზარიშატი (სომხ. Զարիշատ) — მთა საქართველო–სომხეთი–თურქეთის საზღვარზე. მდებარეობს ნიალისყურის ქედზე, სოფელ ეღნაჯურიდან ჩრდილო-დასავლეთით 7,5 კილომეტრში. სიმაღლე ზღვის დონიდან 2982 მეტრი. სომხეთის მთები ↑ Հայաստանի եւ հարակից շրջանների տեղանունների բառարան
ზირაკი (მწვერვალი)

ზირაკი (სომხ. Զիրակ) — მთა სომხეთში. მდებარეობს ვაიოცძორის პროვინციაში, სოფელ კეჩუტიდან ჩრდილო-აღმოსავლეთით. მწვერვალის სიმაღლე ზღვის დონიდან 2230 მეტრია და წარმოადგენს ზანგეზურის ქედის ნაწილს. სომხეთის მთები სომხეთის ქედები ზანგეზურის ქედი ↑ Հայաստանի եւ հարակից շրջանների տեղանունների բառարան
ბზიანი (მრავალმნიშვნელოვანი)

საკუთარი სახელი ბზიანი შეიძლება აღნიშნავდეს. ბზიანი — ბზის ფორმაცია ბზიანი — ხუროთმოძღვრული კომპლექსი მცხეთის რაიონში
პრიედორის რეგიონი

პრიედორის რეგიონი (სერბ. Мезорегија Приједор) — ბოსნია და ჰერცეგოვინის შემადგენლობაში შემავალი სერბთა რესპუბლიკის 6 რეგიონიდან ერთ-ერთი. მდებარეობს ქვეყნის ჩრდილო-დასავლეთ ნაწილში. კანტონის ადმინისტრაციული ცენტრია პრიედორი. რეგიონი შედგება 6 თემისაგან. ↑ 2013 წლის მოსახლეობის საყოველთაო აღწერის მასალები ↑ Территориальный план Республики Сербской до 2015. დაარქივებულია ორიგინალიდან — 2011-06-10. ციტირების თარიღი: 17. 12. 2010. ↑ Просторни план Републике Српске
ტათევის უნივერსიტეტი

ტათევის უნივერსიტეტი (სომხ. Տաթևի համալսարան) — შუა საუკუნეების უნივერსიტეტი სომხეთში, სოფელ ტათევში სიუნიქის პროვინციაში. უნივერსიტეტი 1390 წელს დაარსდა და 1434 წლამდე ფუნქციონირებდა. გლაძორის უნივერსიტეტთან ერთად ის წარმოადგენდა სომხეთის განათლების კერას შუა საუკუნეებში. ჰოვან ვოროტნეცი (1315—1386) — ფილოსოფოსი, პედაგოგი. უნივერსიტეტის დამაარსებელი გრიგორ ტათევაცი (1346—1409) — ფილოსოფოსი, ღვთისმეტყველი, ვოროტნეცის მოსწავლე. შეცვალა მასწალებელი რექტორის თანამდებობაზე არაქელ სიუნეცი (1350—1425) — პოეტი, მუსიკოსი, გრამატიკოსი, ფილოსოფოსი, ვოროტნეცის მოსწავლე. მოგვიანებით ასწავლიდა უნივერსიტეტში თომა მეწოფეცი (1378—1446) — ისტორიკოსი, პედაგოგი, გრიგორ ტათევაცის მოსწავლე მხითარ ტათევაცი (XIV—XV სს.) — პედაგოგი. გრიგორ ტათევაცის შემდეგ გახდა რექტორი ჰოვანეს ჰერმონეცი (XV ს.) — ღვთისმეტყველი მატთეოს ჯუღაეცი (XV ს.) — ფილოსოფოსი, კომენტატორი. იყო უნივერსიტეტის რექტორი არისტაკეს სებასტეცი (XV ს.) — მწერალი, რამდენიმე ხნით სწავლოობდა უნივერსიტეტში ჰოვან ვოროტნეცი და გრიგორ ტათევაცი გრიგორ ტათევაცი არაქელ სიუნეცი თომა მეწოფეცი გრიგორ ტათევაცის ძეგლი Житие и память блаженного св.Григора Татеваци, ученика великого вартапеда Армянского св.Ованеса Воротнеци დაარქივებული 2011-01-01 საიტზე Wayback Machine.
ბანია-ლუკის რეგიონი

ბანია-ლუკის რეგიონი (სერბ. Регија Бања Лука ) — ბოსნია და ჰერცეგოვინის შემადგენლობაში შემავალი სერბთა რესპუბლიკის 6 რეგიონიდან ერთ-ერთი. მდებარეობს ქვეყნის ჩრდილოეთ ნაწილში. კანტონის ადმინისტრაციული ცენტრია ბანია-ლუკა. რეგიონი შედგება 15 თემისაგან. ↑ 2013 წლის მოსახლეობის საყოველთაო აღწერის მასალები ↑ Территориальный план Республики Сербской до 2015. დაარქივებულია ორიგინალიდან — 2011-06-10. ციტირების თარიღი: 17. 12. 2010. ↑ Просторни план Републике Српске
ბზიანი (ფორმაცია)

ბზიანი — ბზის ფორმაცია. საქართველოში შექმნილია კოლხური ბზით. ბალახოვანი საფრის მიხედვით ბზიანი სხვადასხვა ტიპისაა: ძმერხლიანი, ნაირბალახიანი, ისლიან-ნაირბალახიანი, მარცვლოვან-ნაირბალახიანი და სხვა. განვითარებულია ძირითადად კარბონატულ ნიადაგებზე. ბზიანის მასივები შემორჩენილია აფხაზეთში (მდინარე ბზიფის ხეობასა და ტყვარჩელის მახლობლად) და დასავლეთ საქართველოს სხვა ადგილებში. ქართული საბჭოთა ენციკლოპედია, ტ. 2, თბ., 1977. — გვ. 353.
ერევნის სახელმწიფო სამედიცინო უნივერსიტეტი

მხითარ ჰერაცის სახელობის ერევნის სახელმწიფო სამედიცინო უნივერსიტეტი (სომხ. Մխիթար Հերացու անվան Երեվանի Պետական Բժշկական Համալսարան) — უნივერსიტეტი სომხეთში, ერევანში. დაარსდა 1290 წელს. ერევნის სამედიცინო უნივერსიტეტი ცნობილია მთელს მსოფლიოში, როგორც ერთ-ერთი საუკეთესო სამედიცინო სასწავლებელი. Yerevan State Medical University, Armenia Yerevan State Medical University (YSMU) Armenian Medical Students' Parliament დაარქივებული 2016-04-17 საიტზე Wayback Machine.
ევრაზიის სახელმწიფო უნივერსიტეტი

ევრაზიის სახელმწიფო უნივერსიტეტი (სომხ. Եվրասիա միջազգային համալսարան) — კერძო უნივერსიტეტი ერევანში, სომხეთში. 2004 წლიდან ევრაზიის უნივერსიტეტში დაინერგა სასწავლო სისტემა, რომელიც სრულიად შეესაბამება თანამედროვე ევროპული განათლების მოთხოვნებს. უნივერსიტეტს აქვს რიგი გაცვლითი პროგრამები. ოფიციალური საიტი
ალფრედუ-ვასკონსელუსი

ალფრედუ-ვასკონსელუსი (პორტ. Alfredo Vasconcelos) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან - მეტრზე. მიეკუთვნება კამპუ-დას-ვერტენტისის მეზორეგიონს. შედის ეკონომიკურ-სტატისტიკურ მიკრორეგიონ ბარბასენის შემადგენლობაში. 2010 წლის მონაცემებით, მოსახლეობა 6 075 ადამიანს შეადგენდა, მოსახლეობის სიმჭიდროვე 46.44 კმ²-ზე. ფართობი 130 815 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
ანტონიუ-კარლუსი (მინას-ჟერაისი)

ანტონიუ-კარლუსი (პორტ. Antônio Carlos) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 1058 მეტრზე. მიეკუთვნება კამპუ-დას-ვერტენტისის მეზორეგიონს. შედის ეკონომიკურ-სტატისტიკურ მიკრორეგიონ ბარბასენის შემადგენლობაში. 2010 წლის მონაცემებით, მოსახლეობა 11 114 ადამიანს შეადგენდა, მოსახლეობის სიმჭიდროვე 20.97 კმ²-ზე. ფართობი 529 915 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
ბარბასენა

ბარბასენა (პორტ. Barbacena) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 1164 მეტრზე. მიეკუთვნება კამპუ-დას-ვერტენტისის მეზორეგიონს. შედის ეკონომიკურ-სტატისტიკურ მიკრორეგიონ ბარბასენის შემადგენლობაში. 2010 წლის მონაცემებით, მოსახლეობა 126 284 ადამიანს შეადგენდა, მოსახლეობის სიმჭიდროვე 166.34 კმ²-ზე. ფართობი 759 186 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
ბაროზუ (ბრაზილია)

ბაროზუ (პორტ. Barroso) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 920 მეტრზე. მიეკუთვნება კამპუ-დას-ვერტენტისის მეზორეგიონს. შედის ეკონომიკურ-სტატისტიკურ მიკრორეგიონ ბარბასენის შემადგენლობაში. 2010 წლის მონაცემებით, მოსახლეობა 19 599 ადამიანს შეადგენდა, მოსახლეობის სიმჭიდროვე 238.81 კმ²-ზე. ფართობი 82 070 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები